
RAPORT DE SPECIALITATE
privind aprobarea cererii de finantare si a devizului general estimativ pentru depunerea la Ministerul Dezvoltarii, Lucrărilor Publice și Administratiei a proiectului privind obiectivul “Asigurarea infrastructurii pentru transportul verde în comuna Liebling, jud. Timiș – Realizarea de piste pentru biciclete la nivel local”;

[bookmark: _GoBack]Ministerul Dezvoltării, Lucrărilor Publice și Administației a aprobat prin Ordinul 999/10.05.2022, Ghidul de finanțare a Programului Național de Redresare și Reziliență al României (PNRR) pentru finanțarea proiectelor „Asigurarea de piste pentru biciclete și alte vehicule electrice ușoare la nivel local/metropolitan” – componenta 10 – Fondul Local.

	Scopul acestui ghid este de a sprijini autoritățile responsabile cu elaborarea documentelor de programare și cetățenii interesați de dezvoltarea dinamică și durabilă a regiunilor lor în demersul acestora de a obține finanțare europeană substanțială pentru investiții excelente și benefice în deplasarea cu bicicleta, pentru a proteja sănătatea cetățenilor și a urmări atingerea obiectivelor ambițioase stipulate în Pactul verde European. Deplasarea cu bicicleta este o soluție perfectă pentru ambele preocupări. În primul rând, este singurul mijloc de transport pentru care investițiile pot fi înregistrate 100% atât în sprijinul politicilor privind schimbările climatice, cât și al obiectivelor de mediu.

Deplasarea cu bicicleta menține aproape automat la distanța fizică minimă între persoane recomandată de cercetători. Mai mult decât atât, are un istoric excelent de prevenire a bolilor fizice și mintale, care tind să se înrăutățească în perioadele recurente de limitare a mișcării persoanelor și de restricțiile sociale.
Nivelurile actuale de deplasare cu bicicleta produc beneficii de 150 miliarde EUR anual pentru statele membre ale UE. Peste 90 de miliarde EUR din aceste beneficii reprezintă externalități pozitive pentru mediu, sănătatea publică și sistemul de mobilitate. Prin comparație, Comisia Europeană a estimat într-un studiu recent externalitățile negative, adică costurile pentru mediu, sănătate și mobilitate, ale transportului rutier motorizat la 800 miliarde EUR anual.

Printre altele, mersul pe bicicletă este recomandat deoarece are un impact redus asupra corpului. Forțează mai puțin organismul și se asociază cu mai puține accidente și vătămări decât majoritatea tipurilor de exerciții fizice. Ca avantaje mai putem adăuga că lucrează toate grupele majore de mușchi și nu necesită un nivel ridicat de aptitudine fizică. 

Beneficiile deplasărilor cu bicicleta sunt: reducerea emisiilor de CO2, reducerea poluării aerului, reducerea poluării fonice, economia de combustibil (mai mulți bani pentru noi, pentru activități comune cu familiile), reducerea gradului de congestie rutieră, economisirea costurilor de construcție și întreținere a infrastucturii rutiere pentru vehicule motorizate, îmbunătățirea calității vieții (vieți mai lungi și sănătoase, mai puține concedii medicale la locul de muncă), creșterea forței și a flexibilității musculare, creșterea mobilității articulare, scăderea nivelul stresului, îmbunătățirea coordonării și posturii, întărirea oaselor, scăderea procentului de grăsime corporală, prevenție și management mai bun al bolilor, reducerea anxietății și depresiei. Mai mult, pedalatul scade riscul de cancer intestinal și mamar.
Investițiile în proiecte legate de deplasarea cu bicicleta au, de asemenea, un raport costuri-beneficii foarte avantajos și sunt excelente din punct de vedere economic. Aproximativ 650 000 de locuri de muncă sunt asociate economiei deplasării cu bicicleta.
În România ultimilor ani, s-a extins foarte mult, dar, totuși insuficient, această metodă de deplasare prin crearea de piste de biciclete și cu precădere în mediul rural. În mediul urban au fost realizate majoritatea pistelor ciclabile.
Având în vedere că legislația europeană susține reducerea gradului de poluare, iar producătorii de autovehicule sunt încurajați să introducă în sistemele de producție echipamente electrice, considerăm oportun posibilitatea stațiilor electrice de încărcare.
Având în vedere faptul că suntem poziționați geografic în imediata vecinătate a ariei metropolitane, este o oportunitate pentru comuna noastră să se realizeze piste de biciclete pentru ca locuitorii din comuna noastră să beneficieze de toate avantajele construirii acesteia.

Obiectivele programului sunt:
· Atenuarea efectelor schimbărilor climatice: Măsura este monitorizată întrucât sprijină cu un coeficient de 100% obiectivul privind atenuarea schimbărilor climatice, fiind astfel considerată conformă cu principiul DNSH în ceea ce privește acest obiectiv. Investiția propusă susține mobilitatea verde prin asigurarea infrastructurii pentru transportul verde;
· Protecția și utilizarea sustenabilă a resurselor de apă: Nu sunt identificate riscuri de degradare a mediului legate de protejarea calității apei și de stresul hidric.
· Economia circulară, prevenirea generării deșeurilor și reciclarea: În toate etapele investiției se va menţine evidenţa gestiunii deşeurilor conform Legii nr. 211/2011 privind regimul deşeurilor, cu modificările şi completările ulterioare, HG nr. 856/2002 (Directiva 2008/98/CE privind deșeurile și de abrogare a anumitor directive) şi respectiv Legea nr. 249/2015 privind modalitatea de gestionare a ambalajelor şi a deşeurilor de ambalaje, cu modificările şi completările ulterioare.
· Prevenirea și controlul poluării aerului, apei și solului: Investiția nu are un impact previzibil semnificativ asupra obiectivului de mediu privind prevenirea şi controlul poluării aerului, apei şi solului, luȃnd în considerare efectele directe și efectele primare indirecte de pe parcursul implementării.
· Protecția și refacerea biodiversității și ecosistemelor: Investiția nu are un impact previzibil semnificativ asupra obiectivului de mediu privind protecţia şi refacerea biodiversităţii şi ecosistemelor, luȃnd în considerare efectele directe și efectele primare indirecte de pe parcursul implementării. Investiția va fi realizată în locații amplasate în zone din localitatea Liebling. Traseul propus NU se suprapune cu zone sensibile din punctul de vedere al biodiversității sau în apropierea acestora (rețeaua de arii protejate Natura 2000, siturile naturale înscrise pe Lista patrimoniului mondial UNESCO și principalele zone de biodiversitate, precum și alte zone protejate etc).

	Având în vedere:
· ghidul specific de finanțare;
· tendința este de a participa în număr cât mai mare la depoluarea mediului înconjurător, cât și faptul că instituția deține teren intravilan în proprietate publică în vederea realizării pistei de biciclete, 

Faţă de cele mai sus menționate, propun Consiliului Local Liebling adoptarea Proiectului de hotărâre, inițiat de Primarul Comunei Liebling.

